open-index/open-wikipedia-markdown huggingface dataset:
Gasetta Coop

La **Gasetta Coop** (num rumantsch da la **Coopzeitung** da lingua tudestga) è la gasetta gratuita emnila dal grossist svizzer Coop.

La Gasetta Coop è cumparida l'emprima giada l'onn 1902, a lez temp anc sut il titel *Genossenschaftliches Volksblatt* ("Fegl popular da la cooperativa"). Ella vegn stampada mintg'emna cun in'ediziun da passa in milliun exemplars e spedida tranter auter a tut ils commembers da la Coop e tut ils clients che possedan la carta da clients *Supercard*. Cun in'ediziun da stampa da 1'770'380, confermà da la WEMF, è ella la gasetta cun l'ediziun la pli gronda en Svizra. Chauredactur è Matthias Zehnder. L'ediziun da lingua franzosa ha num *Coopération*, quella da lingua taliana *Cooperazione*.

Il concurrent il pli ferm da la Coopzeitung è il Migros-Magazin, la gasetta da l'emna dal grossist Migros, cun pli u main ils medems dumbers d'ediziun e da lecturs. La Neue Zürcher Zeitung intitulescha las duas gasettas sco «stille Riesen» dal sectur da medias svizzer e descriva lur activitad schurnalistica uschia: *Offenkundig findet das Konsumentensegment ebenso Gefallen an mehrheitsfähiger Alltags- und Lifestyle-Thematik wie an politisch austarierten Hintergrundberichten.*

## Connex cun la Rumantschia
Dapi l'onn 1990 publitgescha la Coopzeitung da lingua tudestga er artitgels per rumantsch. I vegn tractà ina gronda varietad da temas, quasi adina cun resguard a l'intschess rumantsch. Ultra da quai datti mintgatant er artitgels davart tematicas actualas da la Rumantschia per tudestg. Chattà (www.chatta.ch) manegia: «Quasi sco effect lateral renda la gasetta [...] pia adina puspè attenta la [S]vizra tudestga a la lingua naziunala la pli pitschna.»

## Colliaziuns
* Pagina d'internet da la Gasetta Coop (tudestg, artitgels per rumantsch en l'archiv)

## Referenzas
Terra Grischuna

**Terra Grischuna** è ina revista che cumpara mintga dus mais en la chasa editura da medem num a Cuira e che tracta tut ils temas che pertutgan il chantun Grischun. Ella ha in'ediziun da stampa da 18'000 exemplars e porta il suttitel *Natur, Kultur und Freizeit in Graubünden* («natira, cultura e temp liber en il Grischun»). La Terra Grischuna cumpara dapi il 1942.

## Cuntegn
Mintga ediziun è deditgada ad ina tematica centrala sco per exempel «Chur – eine Stadt im Wandel» (5/2009). Ils artitgels han in caracter scientific popular e vegnan scrits dad experts, oravant tut da istorichers, geologs e linguists.

Duas paginas da mintga ediziun (*Chapis Vus rumantsch?* e *Pagina Grigionitaliana* = Pagina dal Grischun talian) èn reservadas per las duas linguas minoritaras dal Grischun, rumantsch e talian.

## Status
Malgrà che Terra Grischuna vegn distribuida sin via commerziala ha ella causa la disponibladad en ils trens da la Viafier retica ed ils edifizis d'uffizi dal Chantun quasi il status d'ina revista semi-uffiziala ch'è pregnanta per la cultura.

## Istorgia
La revista è vegnida fundada il 1942 da *Balz Fetz*, in Grischun ch'è emigrà a Basilea. Ella sa drizzava surtut a Grischuns en Svizra e cumpareva a l'entschatta 4–6 giadas l'onn. Il suttitel era en ils emprims onns *Heimatnachrichten* («novitads or da la patria»; pli tard e fin ussa (2012) *Zeitschrift für Natur, Kultur und Freizeit in Graubünden* («natira, cultura e temp liber en il Grischun»). Fin il 1968 era la chasa editura domiciliada a Basilea ed il suandants 30 onns a Bottmingen en il chantun Basilea-Champagna. Ozendi è la chasa editura ina societad anonima ed ha sia sedia en la Kasernenstrasse 1 a Cuira. L'editur da la revista è Reto Fetz, figl dal fundatur da la societad.

Dapi il 1955 duvrava la *Pro Raetia* la Terra Grischuna sco organ da publicaziun uffizial. Il 1983 ha la Terra Grischuna sco emprima revista periodica publitgà in text scrit en rumantsch grischun. Il 1. da schaner ha la Südostschweiz Medien surpiglià la revista.

### Redacturs da la revista cumpletta
* Balz Fetz (1942–59)
* Christian Walther (1959–88)
* Markus Joos (dapi il 1988)

### Redacturs da la Pagina rumantscha
* Rita Cathomas-Bearth (1982–92)
* Gian Peder Gregori (1992–2000)
* Daniel Telli (dapi il 2000)

## Colliaziuns
* 
* Pagina d'internet da la revista

## Referenzas
Patua friburgais

Il **patua friburgais** (*patê fribordzê* u *patê gruvèrin*, per franzos *patois fribourgeois* u *patois gruérien*) è ina gruppa da dialects francoprovenzals ch'è vegnan discurids en la part romanda dal chantun Friburg en Svizra, oravant tut en la Gruyère

Ils differents dialects dal patua friburgais èn:
* Gruvérin (Gruyère e Veveyse)
* Patua da la Haute-Glâne
* Broyard
* Kouètse (patua da la planira, surtut da la Sarine-Campagne)

## Istorgia
Il 1886 han ins scumandà il diever dal patua en la scolas dal chantun Friburg. Il reglament da scola stipulescha che «Il diever dal patua è strictamain scumandà en las scolas. La lingua franzosa ed il tudestg da scrittira èn las sulettas linguas lubidas en l'instrucziun. [...] Ils scolasts procuran ch'il medem vala ordaifer la scola ed en las conversaziuns tranter ils uffants.». Quest'interdicziun era en vigur fin il 1961, cura ch'il deputà Joseph Brodard (meglier enconuschent sco cumponist cun il pseudonim «Dzojè a Marc») l'ha fatg abrogar.

## Scripturs en patua
* François-Xavier Brodard, numnà Jévié, spiritual a La Roche (1903–1978)
* L’Abbé Joseph Bovet, professer da musica e compositur (1879–1951)
* Anne-Marie Yerly
* Léon L’Homme
* Francis Brodard
* Joseph Toffel, autur da cumedias, tocs teater e chants en patua (1918–1996)

## Uniuns
La Société des patoisans de la Gruyère (en patua: *Chochyètâ di patêjan de la Grevîre*, rum. *Uniun dals pledaders dal patua da la Gruyère*, fundada il 1984) ha sco finamira da mantegnair la conuschientscha ed il diever dal patua friburgais. Ella è enconuschenta sco editura d'in dicziunari putua-franzos e da curs da conversaziun. Joseph Comba, il president da la Société, ha translatà in tom da la seria da comics Tintin, *L'Affaire Tournesol*, ch'è cumparì l'emprima mesadad dal 2007 a chaschun dal tschientavel di da la mort d'Hergé cun il titel *L'Afére Tournesol*.
Achal Prabhala

**Achal Prabhala** è in scriptur, activist e sienziad indic. Abita actualmain a Bangalore, Karnataka. È conuschì specialmain per sas retschertgas dals dretgs da proprietad intellectual relativs a la medischina e a la conoschenza. Plünavant è un member dal cusselg d'administraziun dal Center per Internet e la Societad (en englais: Centre for Internet and Society) e da l'Advisory board da la Fundaziun Wikimedia.
Jakob Ulrich

**Jakob Ulrich** (* 13 da settember 1856 a Waltalingen; † 5 da settember 1906 a Turitg) è stà in romanist svizzer.

## Vita ed ovra
Il figl d'in scolast ha studegià indogermanistica a las universitads da Turitg e Paris. El ha promovì il 1879 a Turitg tar Heinrich Schweizer-Sidler davart *Die formelle Entwicklung des Participium Praeteriti in den romanischen Sprachen* (Winterthur 1879). Il 1880 è Ulrich daventà docent privat, il 1884 professer extraordinari ed il 1901 professer ordinari per filologia romana a l'Universitad da Turitg. Ses successur tar la professura era Louis Gauchat, il fundatur dal *[[Glossaire des patois de la Suisse romande]]*.

## Ulteriuras ovras
* *Rhätoromanische Chrestomathie: Texte, Anmerkungen, Glossar*, Halle an der Saale 1882, 1883
* *I Due Primi Libri Della Istoria di Merlino*, Bologna 1884
* Robert de Blois: *Sämmtliche Werke*, zum ersten Male herausgegeben, Berlin 1889-1895
* *Il Codice Bertiliano del Fiore di Virtu: Notiza dedicata al Dottore Enrico Schweizer-Sidler, professore di linguistica nell'universita di Zurigo nel suo giubelio accademico*, Zürich 1891
* (Hrsg.) Pierfrancesco da Camerino, *Grillo medico, poemetto*, 1901
* (Hrsg.) *Italienische Volksromanzen, ausgewählt und mit Anmerkungen versehen*, Leipzig 1902
* (Hrsg. und Übersetzer) *Volkstümliche Dichtungen der Italiener*, Leipzig 1906
* *Der engadinische Psalter*, Halle an der Saale 1906

## Colliaziuns
* 
* Gerold Hilty: ''Zwischen Tradition und Innovation.'' In: *Unizürich, Magazin der Universität Zürich.* 3 (1994), S. 8–11 (PDF, 1128 KB).
Octave Mirbeau

**Octave Mirbeau** (naschì ils 16 da favrer 1848 a Trévières, en Frantscha – mort ils 16 da favrer 1917 en Paris) era in scriptur e dramaticher franzos.

Sia ovras las pli enconuschents èn *Le Jardin des supplices* (1899) e *Le Journal d’une femme de chambre* (1900). Cun sia cumedia *Les affaires sont les affaires* (1903), ha el success mundial.

## Ovras principalas
* 1886 : *Le Calvaire* (roman).
* 1888 : *L'Abbé Jules* (roman).
* 1890 : *Sébastien Roch* (roman).
* 1892-1893 : *Dans le ciel* (roman).
* 1897 : *Les Mauvais bergers* (drama - emprima represchentaziun : 15 da december, Théâtre de la Renaissance, Paris).
* 1899 : *Le Jardin des supplices* (roman).
* 1900 : *Le Journal d'une femme de chambre* (roman).
* 1903 : *Les affaires sont les affaires* (cumedia - emprima represchentaziun : 20 d’avrigl, Comédie-Française, Paris).
* 1904 : *Farces et moralités* (6 cumedias).
* 1907 : *La 628-E8* (roman).
* 1908 : *Le Foyer* (cumedia - emprima represchentaziun : 7 da december, Comédie-Française, Paris).
* 1913 : *Dingo* (roman).

## Litteratura
* Pierre Michel & J.-F. Nivet, *Octave Mirbeau, l’imprécateur au cœur fidèle* (1990).
* *Cahiers Octave Mirbeau* (1994-2013).

## Colliaziuns
* Société Octave Mirbeau.
* ''Dictionnaire Octave Mirbeau''.
*
Paltoga

**Paltoga** (russ Палтога) è in vitg russ cun 295 abitants (2002) en il district federal dal nordvest. El appartegna al rajon da Wytegra en l'oblast da Wologda.

## Geografia
Paltoga sa chatta var sis kilometers en il sid dal Lai Onega. Tras il lieu maina la strada regiunala R37, che collia Paltoga cun Wytegra, il center dal rajon, che sa chatta 16 kilometers en l'ost.

## Istorgia
Il lieu è naschì en sia furma actuala ils 27 da zercladur 2001 entras la fusiun dals suandants vitgs ed aclauns:

 

Cun quai ha Paltoga ‹ertà› da Kasakowo ses status sco center administrativ da la vischnanca rurala da Kasakowo (Сельское поселение Казаковское, *Selskoje posselenije Kasakowskoje*) ed ses code d'OKATO (in code da classificaziun sumegliant al numer UST/BFS en Svizra).

Tar la dumbraziun dal pievel dal 2002 en la Russia entira dumbrava Paltoga 295 abitants (135 umens, 160 dunnas), dals quals 99 % eran Russ. La vischnanca rurala da Kasakowo, a la quala appartegnan anc nov auters vitg, ha en tut 524 abitants (14 d'october 2010).

## Infrastructura
En il vitg datti ina scola, pliras stizuns, dus *puncts da feldscher* (Фельдшерско-акушерский пункт) che segireschan il provediment da basa medical, duas bibliotecas e trais instituziuns culturalas. 

Ultra da quai datti in santeri cun duas baselgias ortodoxas: la *baselgia da l'Epifania* (Церковь Богоявления Господня) en lain, ch'è vegnida eregida il 1733, e la *baselgia da l'icona da Nossadunna dal segn* (Церковь Иконы Божьей Матери Знамение da crap or da l'onn 1810. Damai ch'ella n'è betg vegnida restaurada, è la *baselgia da l'Epifania* dada ensemen il 2009.

## Colliaziuns
* Diversas skizzas dal vitg en perspectiva d'utschè tar Behence
* Galaria da la baselgia da lain en ruina tar TravelVista
* Galaria che mussa ils donns vid omaduas baselgias (en la segunda part da l'entrada)

## Annotaziuns
Sinplus

Las **Sinnplus** è ina gruppa svizra da pop che vegn ord il Losone.

## Singles
* *Unbreakable* (2011)

## Colliaziuns
* La pagina uffiziala da las Sinplus
David Last

**David Last** (* 25 d'avuost 1969 a Cologna in Germania dal vest) es ün ravarenda refurmo a Sagogn, Laax e Falera. El gniva cuntschaint dal 2009 causa ch'el elavuraiva artichels da Vichipedia davart tuots edifizis sacrels da la Baselgia evangelica refurmeda dal Grischun. Quistas activiteds chaschunaivan ün grand rebomb illas medias da la Svizra.

## Vita
David Last creschaiva sü a *Bergisch Gladbach*, üna cited dastrusch sper la metropola Cologna. Sieus stüdis da teologia ho'l absolt a *Münster in Vestfalia*, a *Tübingen* ed a Turich.

Sia prüma plaiv d'eira Ramosch in l'Engiadina Bassa. In seguit lavuraiva'l i'l chantun Vallais a Brig-Glis e zieva sieu retuorn al Grischun a Tschiertschen, aunz ch'el surpigliaiva il pöst dal ravarenda a Puntraschigna vi da la baselgia San Niculò. Daspö 2014 es el ravarenda in la Foppa e sto a Sagogn, respunsabel eir per la diaspora a Laax e Falera. 

In la sted dal 2011 ho'l cumanzo a doctorer tar *Johannes von Lüpke*, professur per teologia sistematica a la Scoula ota ecclesiastica da Wuppertal e Bethel, cun üna perscrutaziun chi tratta da dumandas linguisticas da l'ouvra da Siegbert Stehmann.

David Last es marido ed ho quatter iffaunts.

## Litteratura
* Artichel sün ref.ch
* ''«Wie ein Akt gegen die eigene Eitelkeit»,'' Artichel illa *Reformierten Presse*
* ''Die Online-Mission des Bündner Pfarrers,'' Artichel illa *Reformierten Presse*

## Colliaziuns
* Pagina d'internet da David Last chi collia il protestantissem e la lingua rumauntscha
La Serena

**La Serena** è ina citad e vischnanca en il nord dal Chile e la chapitala da la región de Coquimbo.

La citad e vegnida fundada il 1544 ed è cun quai la segunda citad pli veglia dal pajais suenter la chapitala naziunala, Santiago, che sa chatta 471 km pli en il sid. D'autra vart fa La Serena part d'ina conurbaziun cun la citad da port vischina da Coquimbo, che cuntanscha ina populaziun totala stimada da passa 486 millis abitants (2012) e furma uschia la quart pli gronda zona urbana dal pajais.

La citad è in'impurtanta destinaziun turistica, surtut durant la stad, cur che la glieud visita las splagias.

En la citad sa chattan l'universitad da La Serena e la sedia da l'archidiocesa catolic-romana da La Serena, ina da las tschintg archidiocesas da la Baselgia catolica dal Chile.

## Colliaziuns

* Pagina-web da la vischnanca da La Serena (spagnol)
Furbaz

Las **Furbaz** è ina gruppa svizra da pop che vegn ord il Mustér.

## Singles
* *Viver senza tei* (1989)

## Colliaziuns
* La pagina uffiziala
Siegbert Stehmann

**Siegbert Stehmann** (*9 d‘avrigl 1912 a Berlin; † 18. Januar 1945 sper Nida in Lituania) d’eira ün ravarenda e poet tudas-ch evangelic.

## Vita
Siegbert Stehmann creschaiva sü a Berlin ed absolvaiva la matura al *gimnasi a la clostra grischa*. 
El faiva sieus stüdis teologics a las universiteds da Berlin ed a Tübingen. 
Zieva cha'ls naziunelsocialists vaivan surtut la pussaunza in Germania dal 1933 e pruvaivan d'influenzar eir la baselgia evangelica, s'ho'l scrit aint scu commember da la Baselgia confessaunta.
Illa seguonda guerra mundiela cumbattaiva'l scu sudo da l'armeda tudes-cha, l’uscheditta Wehrmacht, in Finlanda, in Bessarabia e finelmaing in Lituania innua ch'el moura düraunt ün'offensiva da l'armeda cotschna in schner dal 1945.

## Perscrutaziun
A maunchan davart Stehmann fin hozindi retscherchas scientificas. *Marion Heide-Münnich* publichaiva dal 2003 üna lavur chi's mouva sül cunfin da teologia e scienza da litteratura.

Daspö l'an 2011 doctorescha il ravarenda da Puntraschigna, David Last, tar *Johannes von Lüpke*, professur per teologia sistematica a la Scoula ota ecclesiastica da Wuppertal e Bethel, cun üna perscrutaziun chi tratta da dumandas linguisticas da l'ouvra da Stehmann.

## Ouvras
### Ouvras singulas (düraunt sia vita)
* Hirtenspiel (poesias), 1935
* Geistlicher Kreis (poesias), 1937
* Lied und Bekenntnis (contribuziun per il cudesch festiv in occasiun dal 60evel anniversari da Rudolf Alexander Schröder), 1937
* Abgesang (poesia), in: Eckart 13/1937, pag. 464
* Die sieben Sendschreiben (üna poesia spirituela, dedicheda a Rudolf Alexander Schröder), 1939
* Wache am Mjösa (poesia), in: Eckart 16/1940, pag. 240
* Feldweihnacht (poesia), in: Eckart 16/1940, pag. 319
* Das halte fest - Ein Weggeleit aus Gottes Wort. Ausgelegt von Rudolf Alexander Schröder, Jochen Klepper und Siegbert Stehmann, 1940
* Der Pfarrerspiegel (ed. da Siegbert Stehmann), 1940
* Finnland 1941 (tschinch poesias), in: Eckart 17/1941, pag. 195-196

### Ouvras singulas (publichedas zieva sia mort)
* Bin tief in der Erde... Gen Abend (poesias), in: Lob aus der Tiefe. Junge geistliche Dichtung (= Lod our da la profundited. Giuvna poesia spirituela), Göttingen 1947, pag.102-104

### Ouvras collectivas (zieva sia mort)
* Opfer und Wandlung (= Sacrifizi e müdeda), Witten e Berlin 1951
* Brennende Jahre. Gedichte, Prosa, Tagebücher (= Ans chi ardan. Poesias, prosa, diaris), prüma ediziun Witten e Berlin 1964;  seguonda  ediziun transfurmeda Bielefeld 1983
* Die Bitternis verschweigen wir (= Nus zuppantains l'amarezza). Feldpostbriefe (= chartas da posta militera) 1940-1945, ed. da Gerhard Sprenger, Hannover 1992

## Litteratura
* Marion Heide-Münnich: *Siegbert Stehmann: media in vita - media in morte; ein Beitrag zur Dichtung Siegbert Stehmanns aus den Jahren 1939 bis 1945.* Hamburg: Kovač 2003 (Schriften zur Literaturgeschichte ; tom 5) ISBN 3-8300-0905-4
Baselgia confessanta

La **Baselgia confessaunta** (per Rumantsch Grischun **Baselgia confessanta**) d’eira quell’ela dal protestantissem tudas-ch chi refüsaiva d’accepter l’ideologia dal naziunelsocialissem infra la baselgia. La Baselgia confessaunta existaiva traunter ils ans 1933 e 1945 ed as schogliaiva culla fin da la Seguonda Guerra mundiela.

## Resistenza
Traunter oter oppuonaiva la Baselgia confessaunta cunter il princip d’ün mneder in dumandas ecclesiasticas scu cha'l stedi naziunelsocialist ho praticho cun Adolf Hitler per surgnir la controlla totela sur da la vita dals burgais.

## Persunas
Figüras prominentas dal movimaint d’eiran Karl Barth e Dietrich Bonhoeffer. Eir laics scu'l poet Rudolf Alexander Schröder pigliaivan part al movimaint.

## Litteratura
* Alfred Salomon: *Sehen wir den Tatsachen ins Auge. Ein Zeitzeuge des Kirchenkampfes berichtet.* (= Pigliainsa in vista las realteds. Üna perdütta contemporauna dal cumbat da baselgia raquinta) Calwer Taschenbibliothek Bd.&nbsp;22. Calwer, Stuttgart 1991, ISBN 3-7668-3111-9

## Colliaziuns
* La Baselgia confessaunta sülla pagina d'internet dal ''Museum istoric tudas-ch''
Novak Đoković

**Novak Djokovic** è in giugader professiunal da tennis da la Serbia.

### Victorias da Grand Slam (7)

## Colliaziuns
* 
* Pagina d’internet da Novak Đoković
Benedicziun

La benedicziun es ün generel fenomen religius chi s’exprima in uraziuns u gestas. Tres quistas acziuns dess gnir chaschuno ün contact speciel e pustüt intensiv culla forza d’ün dieu u d’üna divinited.

## Derivanza dal pled
I'l rumauntsch ho *benedir* dachefer cun *dir bain*. Que voul dir ch'üna persuna benedida es oriundamaing üna persuna, da la quela vain discurrida bain e chi taidla pleds da vita sur da sieu cho.

## Vegl Testamaint
Il pled ebraic per benedir es *barach* (ברך).
Il Vegl Testamaint tradescha la benedicziun aaronitica: *Il Segner at benedescha ed at perchüra, il Segner fetscha splendurir sia fatscha sur te ed at saja grazius, il Segner adoza sia fatscha sün te ad at detta sia pêsch* (cudesch Numeri 6).

La prüma benedicziun artschaiva la dumengia respectivmaing il *sabbat* in connex da la creaziun:  *E Dieu ho benedieu il settevel di e'l santificho* (cudesch Genesis 2,3).

## Nouv Testamaint
I’l Nouv Testamaint as schlargia la benedicziun, cha Dieu vaiva impromiss ad Abraham e sieus descendents, vers tuots pövels.
*Cristus ans ho cumpros libers da la schmaladicziun per nus, perche a sto scrit: Chi saja schmaladieu minchün chi penda vi da la lain (cudesch Deuteronomium 21,23), per cha la benedicziun d’Abraham vegna sur dals pajauns, tres Cristus Gesu, e cha nus artschaivans tres la cretta l’impromischiun dal spiert.* (l’apostel Paulus, La charta als Galaters 3, 13+14)

Da grand’importanza per la tradiziun cristiauna – impustüt davart las controversas intuorn il battaisem d’iffaunts - gnivan ils pleds da Gesu a sieus discipuls:
*Lura gnivan purtos pitschens iffaunts no tar el, per ch’el als tuochess. Ma ils scolars faivan reprimandas a quels chi’ls purtaivan no pro el. Ma apaina cha Gesu ho vis que, s’ho’l indegno e’ls ho dit : Laschè gnir no tar me ils pitschens iffaunts e nu’ls impedi ; perche da tels es il reginam da Dieu. In varded, eau as di : Chi chi nun artschaiva il reginam scu ün iffaunt, nu vain sgür brichad entrer in quel. Lura als ho tuts sün bratsch e, mettand ils mauns sün els, als ho‘l benedieus.* (l’evangeli seguond Marcus 10,13–16)

## Litteratura
* Dorothea Greiner: *Segen und Segnen*. Eine systematisch-theologische Grundlegung. (= "Benedicziun e benedir". Üna fundaziun sistematica teologica), Kohlhammer Verlag 1999, 3. tom 2003. ISBN 978-3170181649
* Ulrich Heckel, *Der Segen im Neuen Testament. Begriff – Formeln – Gesten, mit einem praktisch-theologischen Ausblick*. (= La benedicziun i'l Nouv Testamaint. Noziun - fuormlas - gestas, cun üna perspectiva pratica teologica), WUNT 150, Mohr Siebeck, Tübingen 2002. ISBN 3-16-147855-X.
* Klaus Seybold: *Der Segen und andere liturgische Worte aus der hebräischen Bibel*. (= La benedicziun ed oters pleds liturgics illa Bibgia ebraica), Theologischer Verlag Zürich, 2004. ISBN 3-290-17320-8.
* Claus Westermann:  *Der Segen in der Bibel und im Handeln der Kirche*. (= La benedicziun illa Bibgia ed i'l agir da la baselgia), Chr. Kaiser, München 1992. ISBN 3-459-01945-X.

Categoria :Religiun
Uraziun

L' **uraziun** es l’act d’ün umaun da’s volver cun pleds ad ün esser transcendent, pel solit ad ün dieu u üna divinited.

Uraziun significha taunt l'urer libramaing e spontanamaing scu eir il discuorrer da texts liturgics.

## Uraziuns illas religiuns differentas
### Giudaissem
Il giudaissem cugnuoscha il *Schmah Israel* (ebraic, per rumauntsch: Israel, taidla) scu la confessiun dal güdev pietus chi exista be ün unic dieu.

### Cristianissem
Il cristianissem metta aint il center da sia cretta vivida il *[[Bapnos]]* scu l'uraziun da Gesu, culla quela el instruischa a sieus discipuls.

### Islam
L'islam oblia a sieus crettaivels d'observer il *salat*, ün'uraziun ritualiseda tschinch voutas al di.

## Litteratura
* Friedrich Heiler, Das Gebet. Eine religionsgeschichtliche und religionspsychologische Untersuchung (= L'uraziun. Üna retschercha istorica religiusa e psicologica religiusa), Ernst Reinhardt Verlag München e Basilea 1969
* Gerhard Lohfink: *Beten schenkt Heimat. Theologie und Praxis des christlichen Gebets*. (= Urer regala patria. Teologia e pratcha da l'uraziun cristiauna), Herder Verlag 2010, ISBN 978-3-451-33052-0
Fats dals apostels

**Fats dals apostels** (in rumauntsch grischun **fatgs dals apostels**) es ün cudesch dal Nouv Testamaint illa Bibgia, partieu aint in 28 chapitels. 

## L'autur
Tenor la tradiziun generela deriva il cudesch dal apostel Lucas e sto in connex immediat cul evangeli da quella persuna. Üna cumprouva per quista teoria as pudess verer ill'introducziun cur cha l'autur as drizza ad ün Teofilus in dschand: "I'l prüm cudesch, cher Teofilus, d'heji quinto da tuot que cha Gesu ho fat ed instruieu fin a quist di, dal quel es gnieu tut sü (in tschêl)" (chapitel 1, vers 1-2).

## Cuntgnieu
Ün chapitel renomno es il seguond chi quinta da Tschinquaisma e cu cha'l Spiert Sench riva a la prüma raspeda a Gerusalem.

Il 15evel chapitel tematisescha il conflict traunter Petrus e Paulus sül *concil dals apostels* a Gerusalem: la majorited suot Paulus decida cha pajauns, chi converteschan al cristianissem, nu ston surpiglier tuottas ledschas dal Vegl Testamaint. Impustüt las reglas da nettezza culticas dal giudaissem croudan davaunt per persunas chi dvaintan cristiauns. 

La granda part dal cudesch as dedicha lura als viedis da missiun dal apostel Paulus.

## Litteratura
* Rudolf Pesch, Die Apostelgeschichte. 2 Toms (= Evangelisch-Katholischer Kommentar zum Neuen Testament [= commentari evangelic catolic al Nouv Testamaint], Tom 5). Benziger, Turich
** Tom parziel 1: Apg 1 - 12, (1986) 3. Ediziun 2005 (ISBN 3-545-23112-7).
** Tom parziel 2: Apg 13 - 28, (1986) 2. Ediziun 2003 (ISBN 3-545-23113-5).
Prüm cudesch da Moses

Il **prüm cudesch da Moses** (per rumauntsch grischun **emprim cudesch da Moses**; impè da *Moses* es eir üsito il möd da scriver *Mose*) es la prüma scrittüra dal Vegl Testamaint illa Bibgia cristiauna respectivmaing da la Tora dal  *Tenach* dals Güdevs. El vain eir nomno ‘’Genesis’’ (grec per *origen [dal muond]*).

## Autur
Taunt la tradiziun güdeva scu eir quella dals cristiauns consideraiva a Moses scu'l autur dal cudesch. La perscrutaziun moderna quinta cun bgers scriptuors düraunt üna pruna da tschientiners e vezza la luveda la pü veglia dal cudesch intuorn l'an 1000 aunz la naschentscha da Gesu, las parts las pü giuvnas e dimena la redacziun finela incirca dal 400 aunz Cristus.

## Cuntgnieu
Il prüm cudesch da Mose parta dals duos raquints cu cha’l muond es gnieu creo our da l'ünguotta.

Il cudesch quinta da la spirala da candergiò da l'umanited zieva cha'l mel s'ho musso illa melobientscha dad Adam ed Eva aint il paradis ed alura i'l prüm mordraretsch tres Cain vi da sieu frer Abel.
La dramatica da las tendenzas negativas s'augmainta viepü. 

La noschded dals umauns maina a la catastrofa dal diluvi (chapitel 6-9) chi vain finieu tres la cumpaschiun da Dieu chi s'arüvla da sia decisiun da desdrüer la vita dal muond oriund. La vita chi banduna la barcha sto suot üna nouva benedicziun dal Segner. L'arch in tschêl simbolisescha la lia renoveda traunter Dieu e sias creatüras.  

Ma adonta da la vöglia divina da cumanzer danöv vo il svilup negativ inavaunt. La fabrica da la tuor da Babel es il punct culminant da la resistenza cunter Dieu ed ho la consequenza cha'ls umauns vegnan derasos e perdan lur lingua cumünaivla. L'umanited vo in töchs e pövels singuls rimplazzan l'united da pü bod.

La clameda dad Abraham in chapitel 15 significha il cumanzamaint d'üna nouva: Dieu fo partir ün movimaint per furmer üna umanited recreeda chi sanctifichescha sieu nom danöv.
Cun Abraham cumainzan ils raquints dals uschedits archbaps chi cumpiglian sper Abraham eir a sieu figl Isaac e'l abiedi Jacob. Il ciclus da quistas istorgias tendscha fin al 36evel chapitel.  

Ils chapitels 37 fin 50 preschaintan l'istorgia da Josef chi'd es independenta e serreda in se svess.

## Litteratura
* Lothar Ruppert: Genesis. Ein kritischer und theologischer Kommentar (= Ün commentari critic e teologic). 4 Toms parziels. Echter Verlag, Würzburg 2003-2008, Part 1: Gen 1,1-11,26 ISBN 3-429-01451-4, Part 2: Gen 11,27 - 25,18 ISBN 3-429-02461-7, Part 3: Gen 25,19-36,43 ISBN 3-429-02734-9, Pars 4: Gen 37,1 - 50,26 ISBN 3-429-03010-2
* Helmut Thielicke: Wie die Welt begann. Der Mensch in der Urgeschichte der Bibel (= Scu cha'l muond cumanzaiva. L'umaun illa prüm'istorgia da la Bibgia) 1960. ISBN 3-7918-2114-8

## Colliaziuns
* Infurmaziuns fundamentelas davart il prüm cudesch da Mose our da la vista da la scienza biblica

Categoria :Bibla
Seguond cudesch da Moses

Il **seguond cudesch da Moses** (per rumauntsch grischun **segund cudesch da Moses**) es üna part dal uschedit *Pentateuch* u da la Tora infra il Vegl Testamaint da la Bibgia cristiauna respectivmaing dal *Tenach* dals Güdevs. Quist cudesch vain eir nomno *Exodus* (grec per *sortida* [da la sclavitüd in Egipta]).

## Cuntgnieu
Il seguond cudesch da Moses quinta l’istorgia da Moses scu dal mneder dals Israelits cur ch’els sun sortieus da l’Egipta e chaminos düraunt 40 ans tres il desert da la peninsla da Sinai per river finelmaing al pajais impromiss Israel. L'experienza da gnir delibero dvainta ün fundamaint essential per la cretta güdeva.

I'l decuors da la chamineda artschaivan ils Israelits ils desch cumandamaints sün duos tevlas da crap tres Moses chi ascenda il munt Sinai. 

Ils chapitels 35 fin 40 descrivan la fabrica e l'inauguraziun da la tenda dal tabernacul sench.

### Il nom da Dieu
Da grand'importanza teologica es la palanteda dal nom da Dieu in 3,14: ‏יהוה‎ (ebraic, pronunzcho "Jahwe"), que voul dir "eau sun quel ch'eau sun", per gnir inclet i'l sen "eau rest il listess, rest fidel vers me e vers las creatüras".

## Colliaziuns
* Declaraziuns davart il seguond cudesch da Moses our da la perspectiva da la scienza biblica
Tora

La **Tora** (ebraic תּוֹרָה, per rumauntsch „tschegn“ u „cumand“, „uorden“) es la prüma part da la Bibgia dals Güdevs respectivmaing dal Vegl Testamaint dals cristiauns. La noziun greca, chi vain eir druveda illa Septuaginta, es **Pentateuch**.
La Tora cumpiglia ils tschinch cudeschs da Moses.

## Spartiziun
* Il prüm cudesch da Moses; Bereschit (ebraic) / Genesis (grec e latin )
* Il seguond cudesch da Moses; Schemot / Exodus
* Il terz cudesch da Moses; Wajikra / Leviticus
* Il quart cudesch da Moses; Bemidbar / Numeri
* Il tschinchevel cudesch da Moses; Devarim / Deuteronomium

## Istorgia
Il pü tard dal 440 aunz la naschentscha da Gesu es la Tora gnida fixeda definitivmaing e canoniseda scu ün'auctorited spirituela immutabla.

## Litteratura
* Frank Crüsemann: *Maßstab: Tora. Israels Weisung für christliche Ethik.* (= Imsüra: Tora. Il tschegn d'Israel per ün'etica cristiauna), Gütersloher Verlagshaus, Prüm'ediziun 2003, ISBN 3-579-05197-0.

## Colliaziuns
* Hans Jochen Boecker: Das alttestamentliche Gerichtsverfahren (= La procedura güdiziela i'l Vegl Testamaint)
Septuaginta

La **Septuaginta** (grec per „settaunta“)  es la traducziun da la Bibgia ebraica illa lingua mundiela da l’antica, i’l grec.
Oriundamaing significha la noziun «Septuaginta» be la Tora tradütta, però pü tard es manageda l’intera Bibgia güdeva. 

## Origen
La Septuaginta s'ho sviluppeda in ün process pü lönch traunter dal 250 aunz e dal 100 zieva la naschentscha da Gesu Crist.

## Nom
Il nom *Septuaginta* deriva tenor la legenda dals settaunta traductuors e scienzios chi elavuraivan l’ouvra ad Alexandria in Egipta.

## Recepziun
### Giudaissem
Adonta cha la prüma traducziun s'ho collieda cun bgera spraunza aint il muond dals Güdevs, nun accepta il giudaissem la Septuaginta scu üna auctorited per interpreter la Sencha Scrittüra.

### Cristianissem
I'l Nouv Testamaint sumaglian be l'evangeli seguond Lucas e'ls fats dals apostels al stil da la Septuagintga e pudessan dimena gnir influenzos dad ella.

Impustüt las baselgias ortodoxas in Europa da l'Ost drouvan la septuaginta scu la funtauna principela dal Vegl Testamaint eir auncha hozindi. Uschigliö as basan las traducziuns pel solit sülla Bibgia ebraica originela.

## Perscrutaziun
La Scoula ota ecclesiastica da Wuppertal e Bethel mantegna ün institut chi s'occupa da la perscrutaziun da la Septuaginta.

## Colliaziuns
* Progets da perscrutaziun davart la Septuaginta in Germania
Cain

**Cain** es üna figüra da la prüm’istorgia aint il prüm cudesch da Moses infra la Tora. El es il prüm morder da l’istorgia da l’umanited chi mazza a sieu frer *Abel*.

## Context istoric
Cain es agricultur, Abel invezza büs-cher e nomad. Cu as spievla dimena il conflict da duos möds da viver differents in temps preistorics.

## Importanza
Il raquint biblic vezza in Cain ad ün rapreschantant d’ün esser generel dals umauns. L'umaun, chi perda il cumbat cunter il pcho (in quist cas: l'invilgia), nu crouda our tuottafat da la grazcha dal Segner. Il *segn da Cain* dvainta proverbiel per exprimer la misericordia divina chi vala inavaunt.

## Nom
Il nom « Cain » voul dir « quel chi’d es acquisto », nempe dad Eva (Prüm cudesch da Moses 4,1b). Taunt inavaunt do il nom perdütta da la cretta creschaunta da se stess dal umaun chi sto dandettamaing da la vart da Dieu scu ün concreeder (pel creer divin cugnuoscha la lingua ebraica dal Vegl Testamaint ün egen pled).

## Colliaziuns
* L’istorgia da Cain ed Abel our dal sguard da la scienza biblica
 Categoria : Persunas en la Bibla

## Cumprouvas
Lugo

**Lugo** è ina citad da la Galiza (Spagna), cun 97.635 abitants la 1 pli gronda da la Provincia de Lugo. La citad schai al flum Miño et Fervedoira. Ils abitants sa numnan Lucenses. Pontevedra
Diluvi

Il **diluvi** es üna catastrofa d'auaziun in bgeras culturas veglias e cumponenta da raquints mitologics. 

## Bibgia
Aint ils chapitels 6 fin 9 dal prüm cudesch da Moses infra il Vegl Testamaint dals cristiauns respectivmaing la Tora dals güdevs vain descrit ün tel evenimaint illa preistorgia da l'umanited.

Dals umauns surviva be Noe, ün hom pietus, il diluvi insembel cun sia famiglia sün üna barcha cha'l ho fat seguond il cumand da Dieu. Da las bes-chas vegnan salvos sülla barcha adüna ün pêr dals exemplars melnets e set pêrs dals exemplars nets.

## Orient antic
Eir l'epopea da Gilgamesch cugnuoscha l'istorgia d'ün diluvi chi ho desdrüt la vita sün terra.

## Teorias actuelas
La teoria la pü plausibla es quella chi declera las bgeras istorgias similas illas mitologias dals pövels intuorn la müdeda dal seguond al prüm millenni cun ün'inundaziun dandetta dal mer nair. Quella inundaziun vaiva lö incirca dal 7000 avaunt la naschentscha da Gesu ed es gnida apparaintamaing mantgnida illa memoria collectiva.

## Colliaziuns
* Il diluvi süllas paginas dal lexicon da Bibgia scientific
Rudolf Alexander Schröder

**Rudolf Alexander Schröder** (* ils 26 da schner 1878 a Bremen; † ils 22 d‘avuost 1962 a Bad Wiessee) d’eira ün scriptur tudas-ch, traductur, poet ed ün renoveder da la chanzun ecclesiastica evangelica. 

## Vita
Siand oriundamaing pütost ün aderent d'ün umanissem secular e da las idejas da l'antica, s'approsmaiva'l il pü tard zieva la Prüma Guerra mundiela al cristianissem e lotiers a la confessiun protestanta.

Traunter dal 1899 e dal 1901 ediva Schröder la revista *Die Insel*, our da la quêla as sviluppaiva l*'Insel-Verlag*. 

Düraunt il temp dal naziunelsocialissem s'ingaschaiva Schröder illa Baselgia confessaunta e faiva la scolaziun scu ün predichant laic. Amicizchas al colliaivan cun oters commembers dal uschedit *Eckart-Kreis* ch'el svess vaiva fundo e chi d'eira ün center da l'emigraziun interiura per bgers inimihs da l'ideologia dal stedi. Traunter oter accumpagnaiva'l a Siegbert Stehmann i'ls ans da la Seguonda Guerra mundiela in scrivand chartas da cuffort e poesias spirituelas pel sudo cristiaun in sieu bsögn.
Eir Jochen Klepper dumbraiva a sieus amihs.

## Ouvras
* Unmut. Gedichte (= Melcuntantezza. Poesias), 1899
* Empedokles. Gedichte, 1900
* An Belinde. Gedichte, 1902
* Sonette zum Andenken an eine Verstorbene. Gedichte (= Sonetta in memoria d'üna trapasseda), 1904
* Elysium. Gedichte, 1906
* Die Zwillingsbrüder. Gedichte (= Ils dschimels. Poesias), 1906
* Lieder und Elegien. Gedichte (= Chanzuns ed insegs. Poesias), 1911
* Deutsche Oden. Gedichte, 1910 (Nouva ediziun 1913)
* Heilig Vaterland. Gedichte (= Patria sencha. Poesias), 1914
* Audax omnia perpeti. Gedichte, 1922
* Der Herbst am Bodensee. Gedichte (= L'utuon al Lej da Constanza. Poesias), 1925
* Mitte des Lebens. Gedichte (Immez la vita. Poesias), 1930
* Der Wanderer und die Heimat. Erzählung (= Il viandant e la patria. Raquint) , 1931
* Aus Kindheit und Jugend. Autobiographie (= Our d'infaunzia e giuventüna. Autobiografia), 1935
* Dichtung und Dichter der Kirche. Essays 1937 (ediziun cun parts agiuntas 1964)
* Die Ballade vom Wandersmann. Gedichte (= La ballada dal viandant. Poesias), 1937
* Die Kirche und ihr Lied. Essays (= La baselgia e sia chanzun. Insegs), 1937
* Die weltlichen Gedichte. Gedichte (= Las poesias seculeras. Poesias), 1940
* Die geistlichen Gedichte. Gedichte (= Las poesias spirituelas. Poesias), 1949
* Unser altes Haus. Erinnerungen (= Nossa chesa veglia. Algordanzas), 1951
* Das Vaterunser. Eine Auslegung (= Il Bapnos. Ün'interpretaziun), 2. ediziun 1963
* Predigten zum Kirchenjahr. Ges. Werke (= Predgias per l'an ecclesiastic. Ouvras collecziunedas), Tom VIII, 1965

## Litteratura
* Kurt Ihlenfeld (ed.): *Rudolf Alexander Schröder. Dem Dichter zum Gedächtnis.* Eckart-Verlag, Witten tr.o. 1963.
* Ingeborg Scholz: *Deutsche Lyrik im Spannungsbogen zwischen Kunst und Religion. Werner Bergengruen und Rudolf Alexander Schröder.* Verlag für Kultur u. Wiss., Bonn 2002 (=Disputationes linguarum et cultuum orbis; Sectio V, Volkskunde und Germanistik 6), ISBN 3-932829-39-5.

## Colliaziuns
* La pagina d'internet uffiziela da la fundaziun da ''Richard Alexander Schröder''
Jochen Klepper

**Jochen Klepper** (* ils 22 da marz 1903 a Beuthen vi da l'Odra; † ils 11 da december 1942 a Berlin) d'eira ün scriptur tudas-ch ed ün poet da chanzuns spirituelas.

## Vita
Marido cun üna güdeva ed imnatscho viepü i'l temp dal naziunelsocialissem tres excess antisemitics e da la pussibilted reela per sia duonna *Johanna Klepper naschida Stein* da gnir bod depurteda in champs da concentraziun, ho Klepper fat finelmaing suicidi insembel cun sieu muglier ed üna figliastra.

## Citats
L'ultima notizcha dal diari (tradütta per rumauntsch):
"Nus murins uossa - ma .. eir que sto tar Dieu. Nus giains quista not insembel illa mort. Sur da nus sto düraunt las ultimas uras il purtret dal Cristus chi benedescha, chi cumbatta per nus. I'l sguard sün el glivra nossa vita".

## Ouvras
### Monografias
* *Der Kahn der fröhlichen Leute* (= La barchetta da la glieud allegra); Stuttgart, Berlin: Deutsche Verlags Anstalt, 1933
* *Du bist als Stern uns aufgegangen* (= Tü'ns est alvo scu üna staila); Berlin-Steglitz: Eckart-Verlag, 1937
* *Der Vater. Roman des Soldatenkönigs* (= Il bap. Roman dal raig da sudos); Stuttgart, Berlin: Deutsche Verlags Anstalt, 1937 (cumparieu in 2 toms)
* *Kyrie. Geistliche Lieder* (= Kyrie. Chanzun spirituelas); Berlin-Steglitz: Eckart-Verlag, 1938
* *Der Soldatenkönig und die Stillen im Lande. Begegnungen Friedrich Wilhelms I. mit August Hermann Francke, August Gotthold Francke, Johann Anastasius Freylinghausen, Nikolaus Ludwig Graf. v. Zinzendorf* (= Il raig da sudos e'ls quiets aint il pajais. Inscunters da Friedrich Wilhelm I cun August Hermann Francke, August Gotthold Francke, Johann Anastasius Freylinghausen, Nikolaus Ludwig cunt da Zinzendorf); Berlin: Eckart-Verlag, 1938
* *Der christliche Roman* (= Il roman cristiaun); Berlin-Steglitz: Eckart-Verlag, 1940
* *Das ewige Haus. Geschichte der Katharina von Bora und ihres Besitzes. Roman-Fragment* (= La chesa eterna. Istorgia da Katarina da Bora e da sieu possess. Fragmaint d'ün roman); Stuttgart: Deutsche Verlags Anstalt, [1951]
* *Gedichte* (= Poesias); Berlin: Christlicher Zeitschriftenverlag, 1947
* *Nachspiel. Erzählungen, Aufsätze, Gedichte* (= Postludi. Raquints, referats, poesias); Witten, Berlin: Eckart-Verlag, 1960
* *Das Ende. Novelle* (= La fin. Novella); Witten, Berlin: Eckart-Verlag, 1962

## Litteratura
* Rita Thalmann: *Jochen Klepper. Ein Leben zwischen Idyllen und Katastrophen.* (= Jochen Klepper. Üna vita traunter dad idillas e catastrofas) Chr. Kaiser Verlag, München 1977, ISBN 3459011106
* Rudolf Wentorf: *Nicht klagen sollst Du – Loben. Jochen Klepper in memoriam* (= Tü nu dessast plandscher - loda ! In memoria da Jochen Klepper); Giessen: Brunnen-Verlag, 1967
* Ilse Jonas: *Jochen Klepper. Dichter und Zeuge. Ein Lebensbild* (= Jochen Klepper. Poet e perdütta. Ün purtret da vita). Evang. Verlagsanstalt Berlin (DDR) 1966
Lacrimosa

Las **Lacrimosa** è ina gruppa svizra da rock che vegn ord il Schlieren.

## Discografia

### Albums
* Angst (1991)
* Einsamkeit (1992)
* Satura (1993)
* Inferno (1995)
* Stille (1997)
* Elodia (1999)
* Fassade (2001)
* Echos (2003)
* Lichtgestalt (2005)
* Sehnsucht (2009)
* Schattenspiel (2010)
* Revolution (2012)
* Hoffnung (2015)
* Testimonium (2017)
* Leidenschaft (2021)
* Leidenschaft, Pt.2 (2022)

### Singles
* Alles Lüge (1993)
* Schakal (1994)
* Alleine zu zweit (1999)
* Der Morgen danach (2001)
* Durch Nacht und Flut (2002)
* Feuer (2009)

## Colliaziuns
* La pagina uffiziala da las Lacrimosa
Lacuna Coil

Las **Lacuna Coil** è ina gruppa taliana da rock che vegn ord il Milaun.

## Discografia

### Albums
* *[[In a Reverie]]* (1999)
* *[[Unleashed Memories]]* (2001)
* *[[Comalies]]* (2002)
* *[[Karmacode]]* (2006)
* *[[Shallow Life]]* (2010)
* *[[Dark Adrenaline]]* (2012)
* *[[Broken Crown Halo]]* (2014)
* *Delirium* (2016)
* *Black Anima* (2019)
* *Sleepless Empire* (2025)

### Singles
* *Heaven's a Lie* (2002)
* *Swamped* (2004)
* *Our Truth* (2004)
* *Enjoy the Silence* (2006)
* *Closer* (2006)
* *Within Me (2007)
* *Spellbound* (2009)
* *I'm Not Afraid* (2009)
* *I Like It* (2009)
* *I Won't Tell You* (2009)
* *Wide Awake* (2009)
* *Trip the Darkness'' (2011)

## Colliaziuns
* La pagina uffiziala da las Lacuna Coil
Milaun

**Milaun** (*Milano* en talian, *Milan* en lumbard) è ina citad taliana, chapitala da la citad metropolitana dal medem num e da la regiun Lumbardia.

## Traffic public
Milaun ha ina rait da metro cun 4 lingias ed ina viafier urbana cun 12 lingias che collia Milaun cun la periferia e cun Varese, Com, Lecco, Novara, Pavia e Lodi. Milaun ha era ina rait da tram ed è in punct central dal traffic public en l'Italia dal Nord.
Lissabon

**Lissabon** (portugais *Lisboa* []) è la chapitala dal Portugal. La citad ha ina populaziun da 506'892 abitants (2015) e sia surfatscha munta a 83,84 km².
Madrid

**Madrid** è la chapitala da la Spagna e la pli gronda citad dal pajais. L'onn 2014 dumbrava la citad 3&nbsp;141&nbsp;991 abitants.
Assamblea Naziunala

L**'Assamblea Naziunala** (aserbeidschanic: *Milli Məclis*) è l'autoritad legislativa da l'Aserbeidschan. L'Assamblea Naziunala sa cumpona d'üna chombra da 125 cussegliers. Il sez dal parlament a chapitala Baku.

## Colliaziuns
* La pagina uffiziala da l'Assamblea Naziunala (aserbeidschanic)
Nova Friburgo

**Nova Friburgo** è ina citad da la Brasilia.

El ha oz 182'016 abitants e sa chatta a la distanza da 136 km da Rio de Janeiro.

La citad, enconuschida sco "La Svizra Brasiliana", è bler famusa per sias muntognas sco il Pico da Caledônia ed ils Três Picos de Salinas.

## Geografia
Sia surfatscha è da 933 km² e sia autezza è 846 m s.m.

Vischnancas cunfinantas: Bom Jardim, Duas Barras, Trajano de Morais, Macaé, Casimiro de Abreu, Silva Jardim, Cachoeiras de Macacu, Teresópolis e Sumidouro.

### Clima
Nova Friburgo ha clima da muntogna, cun envierns setgs e fraids, e stads frestgas ed umidas. 

Pli auta temperatura registrada: 37°C, ils 27 da schaner 1986.

Pli bassa temperatura registrada: -2,5°C, ils 15 da fanadur 1892.

## Istorgia
El è vegnì fundà ils 16 da matg 1818 per immigrants svizzers. Suenter èn arrivads ils immigrants tudestgs.

## Citads Schumellinas
*  Friburg, Svizra

## Colliaziuns
* Pagina uffiziala da la citad (en portugais)

## Annotaziuns
Temuco

**Temuco** è ina citad e vischnanca e la chapitala da la provinza da Cautín e da la región de Araucanía en il sid dal Chile. La citad è situada 670 km en il sid da Santiago, en il center da la regiun moderna d'Araucanía e da l'Araucanía istorica, la terra dals Mapuche ch'han resistì a la conquista spagnola.

Temuco è vegnì fundà dal militar chilen sin territori mapuche il 1881 durant l'occupaziun da l'Araucanía ed è svelt daventà ina da las principalas citads dal Chile. Temuco è creschì sco consequenza dal boom da muvel, furment e selvicultura che la champagna enturn la citad ha fatg tras dal 1890 fin ils onns 1940. Ils poets Gabriela Mistral e Pablo Neruda, purtaders dal Premi Nobel, han vivà in tschert temp a Temuco.

La situaziun centrala da Temuco en l'Araucanía cun access facil a las vals da las Andas e la costa fan la citad in center per activitads d'agricultura, allevament e selvicultura ma er in center da communicaziun e commerzi per bleras vischnancas pitschnas da l'Araucanía.

## Colliaziuns

* Pagina-web da la vischnanca da Temuco (spagnol)
Puerto Montt

**Puerto Montt** è ina citad da port e vischnanca en il sid dal Chile, ch'è situada a la fin settentriunala dal seno de Reloncaví en la provinza da Llanquihue da la región de Los Lagos, 1'055 km en il sid da la chapitala dal pajais, Santiago. La vischnanca cuvra ina surfatscha da 1'673 km² ed aveva il 2002 ina populaziun da 175'938. Ella cunfina cun las vischnancas da Puerto Varas en il nord, Cochamó en l'ost e sidost, Calbuco en il sidvest e Maullín e Los Muermos en il vest.

La citad e vegnida fundada pir il 1853 durant la colonisaziun tudestga dal Chile meridiunal. Malgrà quai è Puerto Montt en curt temp daventà pli grond che las citads vischinas pli veglias; quai grazia a sia posiziun strategica a la fin meridiunala da la vallada centrala chilena che serviva sco punct da partenza vers l'archipel da Chiloé, ils lais da Llanquihue e Nahuel Huapi e la Patagonia occidentala. 

Puerto Montt è daventà renumnà e creschì fermamain cur ch'il Chile è daventà il segund pli grond producent da salmun dal mund en ils onns 1990 e 2000. Ma la crisa da l'aquacultura da salmun en il Chile vers la fin dals onns 2000 aveva sco consequenza almain temporara ina ferma dischoccupaziun. Il patrimoni cultural da la citad maschaida elements da la cultura chiloé cun l'ierta tudestga schebain che la citad ha attratg en ils davos 30 onns in dumber enorm d'emigrants or da l'entir pajais ch'eran en tschertga da lavur.

## Colliaziuns

* Pagina-web da la vischnanca da Puerto Montt (spagnol)
Bogotá

**Bogotá** è la chapitala da la Columbia. La citad dumbra 7&nbsp;363&nbsp;782 abitants (2010). La surfatscha da Bogotá è 776 km².

## Colliaziuns externas

* Alcaldía Mayor de Bogotá D.C. `{es}`
* Concejo de Bogotá D.C. `{es}`
* TransMilenio `{es}`
* Instituto Distrital de Recreación y Deporte `{es}`
* Instituto de Desarrollo Urbano `{es}`
* Secretaría de Salud Distrital `{es}`
* Instituto Distrital de Cultura y Turismo `{es}`
* Veeduría Distrital `{es}`
* Departamento Técnico Administrativo del Medio Ambiente `{es}`
* Turismo en Bogotá `{es}`
Soluna Samay

**Soluna Samay** (* 27 d'avust 1990 a Guatemala; atgnamain *Soluna Samay Kettel*) è ina chantadura e songwriter da country rock danaisa. Ella ha gì ses début l'onn 2011 ed ha lura suttascrit in cuntract cun la chasa discografica "Sony BMG". Entant ha ella publitgà 1 album e 4 singles.

## Discografia

### Album
* *Sing Out Loud* (2011)

### Singles
* *I Wish I Was a Seagull* (2003)
* *Two Seconds Ago* (2011)
* *Should've Known Better* (2011)
* *Come Again (The Quetzal)* (2012)

## Premi
* 2012: Melodi Grand Prix, 1. plazza
* 2012: Eurovision Song Contest, 23. plazza

## Referenzas


## Colliaziuns
* Pagina d'internet uffiziala
Macaé

**Macaé** è ina citad da la Brasilia. El ha oz 212'433 abitants.

El sa chatta a la distanza da 182 km da Rio de Janeiro.

La citad è enconuschida per sias splagias ed ils champs da petroli tge sa chattan en ses littoral.

## Geografia
Sia surfatscha è da 1'215 km² e sia autezza è 2 m s.m.

## Colliaziuns
* Pagina uffiziala da la citad (en portugais)
Niterói

**Niterói** è ina citad da Brasilia.

L'onn 2010 dumbrava la citad 487'327 abitants.

Niterói sa chatta a la distanza da 11 km da la citad da Rio de Janeiro, cun la qual è colliada per la Punt Rio-Niterói.

## Geografia
Sia surfatscha è da 129 km² e sia autezza è 2 m s.m.

Vischnancas cunfinantas: São Gonçalo, Maricá e Rio de Janeiro. 

## Istorgia
Fundada ils 22 da november 1573, Niterói è l'anteriura chapitala dal Stadi da Rio de Janeiro.

## Gallaria

Niterói bay and contemporary musem.jpg|Niterói
Rio de Janeiro Ponte Niteroi 38.JPG|Punt Rio-Niterói


## Colliaziuns
* Pagina uffiziala da la citad (en portugais)
Juiz de Fora

**Juiz de Fora** è ina citad da Brasilia.

Sia populaziun è da 517'872 abitants (dumbraziun IBGE/2010) . La citad è la quarta pli gronda citad, tenor populaziun, dal stadi da Minas Gerais.

Sa chatta a ina distanza da 283 km da Belo Horizonte (la chapitala da Minas Gerais), e 180 km da Rio de Janeiro.

La citad è enconuschida sco *"A Manchester Mineira"* (Il Manchester da Minas Gerais), pervia da sias numerusas industrias.

L*'Universitad federala da Juiz de Fora* (portugais *Universidade Federal de Juiz de Fora*, UFJF) dumbra 19'765 students e 769 docents. 

## Geografia
Sia surfatscha è da 1'463.8 km² e sia autezza è 715 m s.m. Quai represchenta 0,245% dal territori da Minas Gerais e 0,0169% dal territori brasilian.

Las vischnancas cunfinantas èn:*Nord:* Santos Dumont e Ewbank da Câmara; *Nordost:* Piau e Coronel Pacheco; *Ost:* Chácara, Bicas e Pequeri; *Sidost:* Santana do Deserto; *Sid:* Matias Barbosa e Belmiro Braga; *Sidvest:* Santa Bárbara do Monte Verde; *Vest:* Lima Duarte e Pedro Teixeira; *Nordvest:* Bias Fortes.

## Gallaria

Juiz de Fora 2007.jpg|Juiz de Fora
Campus_ufjf_01.jpg|Universidad Federala da Juiz de Fora


## Colliaziuns
* Pagina uffiziala da la citad (en portugais)
* Universidade Federal de Juiz de Fora (en portugais)